BJCHI มั่นใจรายได้-กำไรช่วง 3 ปีดีพอกูรูชี้ครึ่งปีหลังโตก้าวกระโดด ยืนยันซื้อ
BJCHI เชื่อรายได้และกำไรจะเติบโตอย่างต่ำปีละ 15% ในช่วง 3 ปีข้างหน้า ขณะที่นักวิเคราะห์มองงบ Q2 ดีขึ้น ก่อนจะฟื้นตัวโดนเด่นในครึ่งปีหลัง คงคำแนะนำซื้อ ราคาเป้าหมาย 9 บาท
21 พ.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (21 พ.ค.) ว่า ผู้บริหารบริษัท บีเจซี เฮฟวี่ อินดัสทรี จำกัด (มหาชน) หรือ BJCHI ยังมีความเชื่อมั่นว่ารายได้และกำไรจะเติบโตอย่างต่ำปีละ 15% ในช่วง 3 ปีข้างหน้า จากปัจจุบันมี Backlog ที่สูงถึง 7.5 พันล้านบาท และมีงานประเภท High Potential Project ที่คาดจะได้เพิ่มเติมอีก 5 พันล้านบาท นอกจากนี้ยังมีงานที่กำลังเสนออีก 4 หมื่นล้านบาท
ฝ่ายวิจัยคาดผลประกอบการจะเริ่มดีขึ้นตั้งแต่ไตรมาส 2/58 จะมีการบวกกลับขาดทุนในอัตราแลกเปลี่ยน และคาดจะโดดเด่นมีกำไรก้าวกระโดดในครึ่งปีหลัง ทั้งนี้คงประมาณการประเมินรายได้และกำไรปี 2558 จะเติบโตประมาณ 15 และ 18% ตามลำดับ และคงคำแนะนำซื้อ ประเมินราคาเป้าหมายเท่ากับ 9 บาท
 
อ่านต่อ…